paragraph_text: Srednje glazbeno obrazovanje stekla je u Glazbenoj školi Ivana Matetića Ronjgova u Puli, gdje je 1992. godine paralelno završila teoretski i instrumentalni odsjek – klavir u klasi prof. Marize Burić. Godine 1999. stekla je diplomu profesora glazbene kulture na Pedagoškom fakultetu u Puli, a 2007. godine je diplomirala klavir u klasi prof. Rubena Dalibaltayana na Muzičkoj akademiji u Zagrebu.